น้ำมันลดอีกแล้ว! PTT-BCP ปรับลดราคาน้ำมันทุกชนิดมีผลพรุ่งนี้
PTT-BCP ปรับลดราคาแก๊สโซฮอล์ลงลิตรละ 40 สต. ดีเซลลด 60 สต. E85 ลด 20 สต. มีผลพรุ่งนี้
9 ก.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ระบุว่า บริษัทได้ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 40 สตางค์/ลิตร ,ดีเซล 60 สตางค์/ลิตร ยกเว้น E85 ลด 20 สตางค์/ลิตร โดยให้มีผลตังแต่วันพรุ่งนี้ หลังราคาน้ำมันสำเร็จรูปในตลาดสิงคโปร์ปรับลดลง
ส่งผลให้ราคาขายปลีกน้ำมันหน้าสถานีบริการน้ำมันในเขตกรุงเทพฯและปริมณฑล ของ PTT และ BCP ในวันพรุ่งนี้ เป็นดังนี้ เบนซิน ออกเทน 95 ของ PTT อยู่ที่ 34.76 บาท/ลิตร ส่วนราคาน้ำมันแก๊สโซฮอล์ 95 อยู่ที่ 28.20 บาท/ลิตร , แก๊สโซฮอล์ 91 อยู่ที่ 27.38 บาท/ลิตร ,E20 อยู่ที่ 25.98 บาท/ลิตร ,E85 อยู่ที่ 22.68 บาท/ลิตร และดีเซล อยู่ที่ 24.49 บาท/ลิตร